
( 1 ) 


ΔΙΑΤΑΓΜΑΤΑ 


518. Τροποποίηση του Π.Δ. 653/1977 «Περί όρων εισα¬ 
γωγής, συντηρήσεως και διακινήσεως κατεψυγμένων 
κρεάτων μηρυκαστικών, χοίρων, πτηνών, θηραμάτων 
κονίκλων και εδωδίμων παραπροϊόντων σφαγίων» 

(ΦΕΚ 213 Α'). 

519. Οργανισμός Διοίκησης και λειτουργίας του θεραπευτη¬ 
ρίου Χρονιών Παθήσεων Δράμας (Ν.Π.Δ.Δ.). 

ΑΠΟΦΑΣΕΙΣ 

Καθορισμός από τις τράπεζες του τρόπου εξόφλησης 
ορισμένων κατηγοριών μεσομακροπρόθεσμων δανείων 
για τα οποία μέχρι τώρα προβλέπεται εξόφληση υπο¬ 
χρεωτικά με ίσες τοκοχρεωλυτικές δόσεις. 

Διορθώσεις Σφαλμάτων 

Διόρθωση σφάλματος στο Π.Δ/γμα 382/16.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 

Διόρθωση σφάλματος στο Π.Δ/γμα 384/16.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 

Διόρθωση σφάλματος στο Π.Δ/γμα 386/16.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 

Διόρθωση σφάλματος στο Π.Δ/γμα 388/16.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 

Διόρθωση σφάλματος στο Π.Δ/γμα 390/16.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 

Διόρθωση σφάλματος στο Π.Δ/γμα 419/17.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 9 

Διόρθωση σφάλματος στο Π.Δ/γμα 420/17.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 10 

Διόρθωση σφάλματος στο Π.Δ/γμα 426/17.8.88 αρμοδιότητας 
Υπουργείου Υγείας, Πρόνοιας και Κοινωνικών Ασφαλίσεων. . 11 


Τροποποίηση του Π.Δ. 653/1977 «Περί όρων εισαγωγής, συ¬ 
ντηρήσεως και διακινήσεως κατεψυγμένων κρεάτων μηρυκα¬ 
στικών, χοίρων, πτηνών, θηραμάτων κονίκλων και εδωδίμων 
παραπροϊόντων σφαγίων» (ΦΕΚ 213 Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

^ Έχοντας υπόψη: 

1. Τις διατάξεις του άρθρου 20 του Ν. 248/1914 «Περί οργα- 
νώσεως της Ζωοτεχνικής και Κτηνιατρικής Υπηρεσίας» (ΦΕΚ 

1 110 Α’) όπως συμπληρώθηκε με το άρθρο μόνο του Α.Ν. της 

23.1.1936 (ΦΕΚ 47 Α'). 

2. Την Α.Π. 4945/29.6.1988 κοινή Απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στον Υφυπουργό Γεωργίας Δημήτρη Κεφα- 

λίδη» (ΦΕΚ 452 Β’). „ _ „ ν 

3. Τη με αριθμ. 484/1986 γνωμοδότηση του Συμβουλίου 

3 της Επικράτειας μετά από πρόταση του Υφυπουργού Γεωργίας, 
αποφασίζουμε: 

Άρθρο μόνο 

Το άρθρο 12 του Π.Δ. 653/1977 τροποποιείται ως εξής: 
α) Οι περιπτώσεις α) και στ) της παραγράφου 6 αντικαθίστα¬ 
νται ως ακολούθως: 

«α) Κρέας βοοειδών 16 μήνες 
στ) Κρέας πτηνών 14 μήνες». 

5 β) Η παράγραφος 9 αντικαθίσταται ως εξής: 

«9. Η παράταση του ορίου συντήρησης που προβλέπεται στην 
παράγραφο 7 του παρόντος άρθρου, δεν μπορεί, σε καμία περί- 

6 πτώση, να υπερβεί το τρίμηνο από τη λήξή των ορίων συντήρη¬ 
σης που προβλέπονται στην παράγραφο 6 του παρόντος άρθρου, 
με εξαίρεση τις περιπτώσεις α), β) και στ) αυτής στις οποίες η πα- 

7 ράταση δεν μπορεί να υπερβεί το πεντάμηνο». 

γ) Τα εδάφια τέταρτο και πέμπτο της παραγράφου 19 αντικα- 

0 θίστανται ως εξής: . . - . 

«Δεύτερη παράταση δεν χορηγείται, όπως δεν χορηγείται πα¬ 
ράταση και σε κατεψυγμένα κρέατα, τα οποία έχουν ήδη υπερβεί 
το χρονικό όριο το προβλεπόμενο από την παράγραφο 9 του πα¬ 
ρόντος άρθρου. „ 

Σε περίπτωση υποβολής από τον ιδιόκτητη αίτησης για παρά¬ 
ταση του ορίου συντήρησης προς διάθεση στην κατανάλωση, μετά 
τη λήξη του ορίου αυτού και πριν τη λήξη του προβλεπόμενου 
στην παράγραφο 9 του παρόντος άρθρου χρόνου παράτασης, τρι¬ 
μήνου ή πενταμήνου κατά περίπτωση, μπορεί να χορηγηθεί, εφό- 

σον συντρέχουν όλες οι προϋποθέσεις, η διαφορά που απομένει 
από το χρόνο παράτασης. Ο ιδιοκτήτης δεν απαλλάσσεται από 
την ποινική δίωξη ανεξάρτητα από τη χορήγηση ή μη της παρά¬ 
τασης». 

Στον Υφυπουργό Γεωργίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 13 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΔΗΜΗΤΡΙΟΣ ΚΕΦΑΛΙΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ - ΑΡΙΘ. 519 (2) 

Οργανισμός Διοίκησης και λειτουργίας του θεραπευτηρίου Χρο¬ 
νιών Παθήσεων Δράμας (Ν.Π.Δ.Δ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του νόμου 1558/85 
(ΦΕΚ 137) «Κυβέρνηση και Κυβερνητικά όργανα». 

2. Τις διατάξεις των άρθρων 4, 5 παρ.. 1 και 6 του Ν.Δ. 162/ 
1973 «Περί μέτρων Προστασίας Υπερηλίκων και χρονίως πα- 
σχόντων ατόμων» ΦΕΚ 227 όπως συμπληρώθηκε με τις διατά¬ 
ξεις του άρθρου 56 του Νόμου 1539/85 «Ένταξη επαναπατρι- 
ζομένων πολιτικών προσφύγων στους ασφαλιστικούς οργανι¬ 
σμούς και άλλες διατάξεις» ΦΕΚ 64. 

3. Το προεδρικό διάταγμα 194/1988 (ΦΕΚ 84Α) «Καθορι¬ 
σμός των προσόντων διορισμού σε θέσεις των δημοσίων υπηρε¬ 
σιών και νομικών προσώπων δημοσίου δικαίου. 

4. Την αριθ. 6474/1988 απόφαση του Πρωθυπουργού και 
του Υπουργού Οικονομικών σχετικά με την ανάθεση αρμοδιοτή¬ 
των στον Υφυπουργό Οικονομικών Ηλία Παπαηλία (ΦΕΚ 451/ 
30.6.88). 

5. Την 173/1988 γνωμοδότηση του Συμβουλίου Επικρά¬ 
τειας με πρόταση των Υπουργών Προεδρίας της Κυβέρνησης, 
Υγείας - Πρόνοιας και Κοινωνικών Ασφαλίσεων, και του Υφυ¬ 
πουργού Οικονομικών, αποφασίζουμε: 

Άρθρο 1 

Σκοπός 

Σκοπός του Θεραπευτηρίου είναι: 

α) Η περίθαλψη ογδόντα (80) ατόμων χρονίως πασχόντων και 
των δύο φύλων, από 18 ετών και πάνω και είκοσι (20) αυτοεξυ- 
πηρετουμένων ηλικιωμένων από 65 ετών και πάνω απ όλα τα 
διαμερίσματα της χώρας, προτιμωμένων αυτών που κατάγονται 
από το Νομό Δράμας. 

β) Η επαγγελματική κατάρτιση των περιθαλπομένων, καθώς 
και άλλων ατόμων χρονίως πασχόντων του νομού Δράμας. 

Άρθρο 2 

Παρεχομένη Περίθαλψη 

Το θεραπευτήριο Χρονιών Παθήσεων Δράμας παρέχει στα 
άτομα που περιθάλπει, υγιεινή στέγη και διατροφή, κατάλληλο 
ρουχισμό, ιατροφαρμακευτική περίθαλψη, φυσικοθεραπεία και 
εργοθεραπεία, ενώ παράλληλα φροντίζει για την εισαγωγή, όσων 
έχουν ανάγκη, σε κατάλληλο νοσηλευτικό Ιδρυμα. Οι αυτοεξυ- 
πηρετούμενοι ηλικιωμένοι περιθάλπονται σε χωριστή πτέρυγα ή 
όροφο. 

Επίσης με την εφαρμογή του προγράμματος επαγγελματικής 


κατάρτισης επιδιώκεται η ψυχική τόνωση και η κοινωνική ένταξη 
των περιθαλπομένων. 

Άρθρο 3 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλικίας 
από 18 ετών και πάνω χρόνια πάσχοντα, απ’ όλα τα διαμερί¬ 
σματα της χώρας και κατά προτίμηση από το νομό Δράμας, αφού 
προσκομιστούν τα παρακάτω δικαιολογητικά: 

α. Αίτηση 

β. Αποδεικτικό στοιχείων ταυτότητας 

γ. Έκθεση κοινωνικής έρευνας, με πρόταση εισαγωγής στο 
Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, 
στο οποίο θα αναγράφεται ότι το άτομο που έχει ανάγκη ιδρυμα¬ 
τικής περίθαλψης, δεν πάσχει από μολυσματική νόσο, συφιλίδα, 
φυματίωση, καρκίνο ή άλλο βαρύ νόσημα που να χρειάζεται ει¬ 
δική νοσηλεία και δεν έχει διεγέρσεις ώστε να γίνεται ανήσυχο και 
ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλψης 
τους ανάλογα με τις οικονομικές δυνατότητές τους. 

Το ύψος της δαπάνης περίθαλψης, γενικά καθορίζεται με από¬ 
φαση του Δ.Σ. 

Με βάση την απόφαση αυτή η δαπάνη περίθαλψης εξατομικεύ¬ 
εται για κάθε περιθαλπόμενο. 

3. Οι εισαγόμενοι στο Ίδρυμα με απόφαση οικονομικής αδυνα¬ 
μίας απαλλάσσονται από την καταβολή τροφείων — νοσηλειών, 
εκτός αν από την ίδια την απόφαση προβλέπεται συμμετοχή. 

Δύναται το Ίδρυμα να ζητήσει την έκδοση της απόφασης του 
νομάρχη που προβλέπεται από τις διατάξεις του Π.Δ. 57/73 και 
κατά τη διάρκεια περίθαλψης κάποιου ατόμου. 

4. Στους περιθαλπόμενους παρέχονται οι ίδιες υπηρεσίες ανε¬ 
ξάρτητα της συμμετοχής ή μη στη δαπάνη των νοσηλειών - τρο¬ 
φείων. 

Άρθρο 4 
Διοίκηση 

1. ΤοΊδρυμα διοικείται από 7/μελές Διοικητικό Συμβούλιο το 
οποίο διορίζεται με ισάριθμα αναπληρωματικά μέλη, με απόφαση 
του Νομάρχη και αποτελείται από: 

α. Τον Πρόεδρο με επιστημονική κατάρτιση ή μακρά εμπειρία 

σε θέματα μη αυτοεξυπηρετουμένων ατόμων. 

β. Ένα εκπρόσωπο των περιθαλπόμενων ή ένα εκπρόσωπο 

των κηδεμόνων αυτών (αιρετό). 

γ. Έναν αιρετό εκπρόσωπο των εργαζομένων. 

δ. Έναν αιρετό εκπρόσωπο της Τοπικής Αυτοδιοίκησης. 

ε. Έναν εκπρόσωπο του Υπουργείου Υγείας - Πρόνοιας και 
Κοινωνικών Ασφαλίσεων (Διοικητικό Υπάλληλο ή Κοινωνικό 
Λειτουργό). 

στ και ζ. Δύο έγκριτα πρόσωπα με κοινωνική δοάση. 

2. Οι εκπρόσωποι των εργαζομένων και των περιθαλπομένων 
θα διορίζονται με υπόδειξη που θα υποβάλλουν οι οικείοι σύλλογοι 
των. 

3. Το Δ.Σ. εκλέγει στην πρώτη του συνεδρίαση μεταξύ των με¬ 
λών του έναν Αντιπρόεδρο με μυστική ψηφοφορία των παρόντων 
μελών. 

Άρθρο 5 

Λειτουργία του Διοικητικού Συμβουλίου (Δ.Σ.) 

1. Το Διοικητικό Συμβούλιο συνεδριάζει τακτικά δύο φορές το 
μήνα και έκτακτα όταν παρίσταται ανάγκη, καθώς επίσης και 
όταν ζητηθεί με έγγραφη αίτηση τεσσάρων (4) τουλάχιστον με¬ 
λών αυτού, πάντοτε όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο 

Προϊστάμενος του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση χαταχωρούνται στην 
ημερήσια διάταξη, η οποία κοινοποιείται έγκαιρα στα μέλη του 
Διοικητικού Συμβουλίου μαζί με την πρόσκληση για συνεδρίαση. 
Σε επείγουσες περιπτώσεις η κλήτευση μπορεί να γίνει και με τη¬ 
λεφώνημα ή τηλεγράφημα. 

Θέματα που δεν αναγράφονται στην ημερήσια διάταξη δεν συ- 
ζητούνται εκτός και εάν πρόκειται για επείγοντα θέματα και απο¬ 
φασίζουν τη συζήτηση όλα τα παρόντα μέλη του Διοικητικού Συμ¬ 
βουλίου. 

4. Τα πρακτικά κάθε συνεδριάσεως επικυρώνονται απο το 
Διοικητικό Συμβούλιο στην επόμενη συνεδρίαση και καταχωρού- 
νται από το γραμματέα σε ειδικό βιβλίο πρακτικών μονογραμ- 

μένο από τον Πρόεδρο. _ . 

Τα πρακτικά υπογράφονται από τον Πρόεδρο ή τον προεδρευο- 

ντα και το Γραμματέα. 

5. Ουδεμία απόφαση του Διοικητικού Συμβουλίου εκτελειται, 
εάν δεν έχουν επικυρωθεί τα πρακτικά της συνεδριάσεως στην 
οποία πάρθηκε η απόφαση. 

Προκειμένου για εξαιρετικές περιπτώσεις, για τις οποίες η 
εκτέλεση δεν επιδέχεται αναβολή, δύναται το Διοικητικό Συμβού¬ 
λιο με ειδική απόφαση να θεωρεί ως επικυρωμένα τα σχετικά 
πρακτικά για τα θέματα αυτά, με σκοπό την άμεση εκτέλεση της 

απόφασης. τ , . 

6. Το Διοικητικό Συμβούλιο για να έχει απαρτία, πρεπει, τα 

μέλη που βρίσκονται στη συνεδρίαση να είναι περισσότερα από τα 
μέλη που απουσιάζουν. 

Οι αποφάσεις του Διοικητικού Συμβουλίου λαμβανονται με 
ψηφοφορία και με πλειοψηφία των παρόντων μελών. 

Σε περίπτωση ισοψηφίας υπερισχύει η ψήφος του Προέδρου η 

αυτού που προεδρεύει. 


Άρθρο 6 

Αρμοδιότητες του Διοικητικού Συμβουλίου 
Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος, 

σύμφωνα με τις διατάξεις που ισχύουν κάθε φορά. 

2 Εγκρίνει για τη λειτουργία του Ιδρύματος τις απαιτουμενες 
δαπάνες μέσα στα όρια των πιστώσεων του προϋπολογισμού, του 
οποίου δύναται να ζητήσει από την οικεία Νομαρχία την τροπο- 
ποίηση και αναμόρφωση μέσα στο οικονομικό έτος, με τη διαδι¬ 
κασία του άρθρου 9 του παρόντος. . ~ ε 

3. Διορίζει όλο το προσωπικό, σύμφωνα με τη νόμιμη διαδικα¬ 
σία και ασκεί σύμφωνα με τις διατάξεις που ισχύουν κάθε φορά, 
τις αρμοδιότητες που αναφέρονται στην υπηρεσιακή κατασταση 

και τον πειθαρχικό έλεγχο του προσωπικού. 

4 Αποφασίζει για τα εναγόμενα άτομα σύμφωνα με τις πρου- 

ποθέσεκ του άρθρου 4 του παρόντος. φ 

5. Είναι αρμόδιο για όλα τα θέματα χωρίς εξαίρεση που σχετί¬ 
ζονται με την πορεία των εργασιών του Ιδρύματος, έκτος απο 
εκείνα για τα οποία προβλέπεται με ειδικές διατάξεις αρμοδιό¬ 
τητα υφισταμένων οργάνων του νομικού προσώπου. 

Άρθρο 7 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπεί το Ίδρυμα στις δικαστικές και εξωδικες υπο- 

θέσεω του και διορίζει τους δικαστικούς πληρεξουσίους. 

ίπροσΐΐί τα μέλη του Διοικητικού Συμβουλίου στις συνε¬ 
δριάσεις, καταρτίζει με τον Προϊστάμενο του ιδρύματος την ημε¬ 
ρήσια διάταξη των θεμάτων που είναι για συζητηση και υπογρά¬ 
φει τις προσκλήσεις, στις οποίες ορίζεται ο τοπος, η ήμερα *αι η 


που θα συζητηθούν. 

3. Υπογράφει με τον Προϊστάμενο του Ιδρύματος τις επιταγές 
και το ένταλμα πληρωμών, καθώς και τα έγγραφα για τα οποία 
δεν έχουν εξουσιοδοτηθεί, γι’ αυτό ο Προϊστάμενος του Ιδρύμα¬ 
τος, ή οι Προϊστάμενοι των Τμημάτων. 

4. Ασκεί στο προσωπικό του Ιδρύματος τις αμοδιότητες που 
του παρέχουν οι νόμοι και συντάσσει τις υπηρεσιακές εκθέσεις του 
Προϊσταμένου του Ιδρύματος. 

Άρθρο 8 

Πόροι του Ιδρύματος 

Οι πόροι του Ιδρύματος είναι οι εξής (άρθρο 6 Ν. Δ/τος 162/ 

73): 

α. Κρατική επιχορήγηση. 

β.Έσοδα από την εκμετάλλευση της περιουσίας του. 
γ. Τροφεία από τους περιθαλπομένους ή και από τους ασφαλι¬ 
στικούς των φορείς. 

δ. Εισφορές, δωρεές, κληρονομιές, κληροδοσίες προς το 
Ίδρυμα. 

ε. Κάθε άλλο νόμιμο έσοδο. 

Άρθρο 9 
Προϋπολογισμός 

Ο Προϋπολογισμός καταρτίζεται από τον Προϊστάμενο του Ιδρύ¬ 
ματος σύμφωνα με όσα προβλέπονται από τις κείμενες διατάξεις, 
με βάση την προγραμματισμένη από το Διοικητικό Συμβούλιο 
δραστηριότητα, ψηφίζεται από το Διοικητικό Συμβούλιο και 
εγκρίνεται από το Νομάρχη. Αντίγραφο του εγκριθέντος προϋπο¬ 
λογισμού υποβάλλεται στο Υπουργείο Υγείας, Πρόνοιας και Κοι¬ 
νωνικών Ασφαλίσεων. 

Άρθρο 10 
Εισπράξεις Εσόδων 

1. Τα κεφάλαια και οι πόροι του Ιδρύματος κατατίθενται απ 
ευθείας σε τηρούμενο λογ/σμό στο Υποκ/μα της Τράπεζας της 
Ελλάδας. 

2. Ειδικές πιστώσεις ή κεφάλαια που πλεονάζουν μεταφερο- 
νται σε ειδικούς λογαριασμούς διαθεσίμων, με τόκο, ή χωρίς τόκο 
ανάλογα με την προέλευση αυτών. Η μεταφορά από το Λογαρια¬ 
σμό Ταμειακής διαχειρίσεως και η επαναφορά σ’ αυτόν, γίνεται 
με εντολή του Προϊσταμένου του Ιδρύματος ή οίκοθεν από την 
Τράπεζα της Ελλάδας, σύμφωνα με τα οριζόμενα από την παρά¬ 
γραφο 3 του άρθρου 4 του Α.Ν. 1611/1950, όπως συμπληρώ¬ 
θηκε με το άρθρο 2 του Ν.Δ/τος 2999/54. 

Άρθρο 11 

Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο 
υπογράφεται από τον Πρόεδρο του Διοικητικού Συμβουλίου ή 
από άλλο μέλος αυτού, ειδικά εξουσιοδοτημένο καθώς και απο 
τον Προϊστάμενο του Ιδρύματος και το Λογιστή, η δε καταβολή 
του ποσού αυτού ενεργείται με έκδοση ισόποσης επιταγής, σε βά¬ 
ρος του λογαριασμού που τηρεί το Ίδρυμα στο Υποκατάστημα 

της Τράπεζας της Ελλάδας. 

Οι επιταγές υπογράφονται, όπως και τα εντάλματα πληρω¬ 

μής- 

Άρθρο 12 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατα- 

ξεις περί Λογιστικού των Ν.Π.Δ.Δ. και της νομοθεσίας περί εκτε- 
λέσεως Δημοσίων Έργων. 

Άρθρο 13 

Βασική διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση η οποία 
συγκροτείται από τέσσερα τμήματα: 

α. Τμήμα Χρονίως Πασχόντων 
β. Τμήμα Αυτοεξυπηρετουμένων ηλικιωμένων 
γ. Τμήμα Φυσικής Αποκατάστασης και επαγγελματικής εκ¬ 
παίδευσης 

δ. Τμήμα Διοικητικού 

2. Οι αρμοδιότητες της Διεύθυνσης κατανέμονται μεταξύ των 

τμημάτων ως εξής: . 

α. Το Τμήμα χρονίως πασχόντων είναι αρμόδιο για κάθε θέμα 

που αναφέρεται στην προστασία που παρέχεται από το Ίδρυμα 

στα χρονίως πάσχοντα άτομα. 

β. Το Τμήμα ηλικιωμένων είναι αρμόδιο για κάθε θέμα που 
αναφέρεται στην υπό του Ιδρύματος παρεχόμενη Κοινωνική Προ¬ 
στασία στα ηλικιωμένα άτομα. 

γ. Το Τμήμα Φυσικής αποκατάστασης και επαγγελματικής 
εκπαίδευσης είναι αρμόδιο για κάθε θέμα, που αναφέρεται στη 
φυσική και κοινωνική αποκατάσταση των περιθαλπομένων κα¬ 
θώς και στην επαγγελματική εκπαίδευση τόσο των περιθαλπομέ- 
νων όσο και των λοιπών μειονεκτούντων ατόμων από 18 ετών 
και άνω. 

δ. Το Διοικητικό Τμήμα είναι αρμόδιο για το χειρισμό κάθε θέ¬ 
ματος, που αναφέρεται στη γενική κατάσταση του προσωπικού 
του Ιδρύματος, στα Οικονομικά και στη διαχείριση της περιου¬ 
σίας αυτού καθώς και στο χειρισμό θεμάτων γραμματείας. 

Άρθρο 14 

Προσωπικό 

1. Μόνιμο προσωπικό. 

Οι θέσεις του προσωπικού διαρθρώνονται κατά Κλάδους και 

ειδικότητες όπως παρακάτω: 

Α' Κατηγορία ΠΕ 

Κλάδος Π.Ε. Διοικητικός - Οικονομικός θέσεις δυο (2). 
Κλάδος Π.Ε. Ψυχολόγων θέση μία (1). 

Κλάδος Π.Ε. Ιατρών ειδικοτήτων θέση μία (1) (Γενικής Ια¬ 
τρικής ή Παθολογίας). 

Β' Κατηγορία ΤΕ 

Κλάδος Τ.Ε. Διοικητικός - Λογιστικός θέση μία (1). 

Η θέση αυτή δεν πληρούται εφόσον υπηρετεί υπάλληλος στον 
κλάδο ΔΕ Διοικητικό - Λογιστικό, επιπλέον του αριθμού των προ- 
βλεπομένων θέσεων στον κλάδο αυτό. 

Κλάδος Τ.Ε. Νοσηλευτικής - επισκεπτριών-τών υγείας θέσεις 

δεκατρείς (13). 

Κλάδος Τ.Ε. Κοινωνικής Εργασίας θέσεις δύο (2). 

Κλάδος Τ.Ε. Φυσικοθεραπείας θέσεις τρεις (3): 

Κλάδος Τ.Ε. Εργοθεραπείας θέσεις επτά (7). 

Κλάδος Τ.Ε. Διατροφής θέση μία (1). 

Κλάδος Τ.Ε. Λογοθεραπευτών θέσεις δύο (2). 

Γ' Κατηγορία ΔΕ 

Κλάδος Δ.Ε. Διοικητικός - Λογιστικός θέσεις τέσσερις (4). 
Κλάδος Δ.Ε. Βοηθών Νοσοκόμων θέσεις δεκαπέντε (15). 
Στον Κλάδο ΔΕ Βοηθών Νοσοκόμων ανήκουν οι θέσεις Νοση¬ 
λευτών - τριών αποφοίτων σχολών μονοετούς φοίτησης. 

Δεκατρείς θέσεις του κλάδου ΔΕ Βοηθών Νοσοκόμων πληρού- 
νται μόνο, εφόσον είναι αδύνατη η πλήρωση ισάριθμων θέσεων 
του κλάδου Τ.Ε. Νοσηλευτικής - Επισκεπτών - Επισκεπτριών 
Υγείας. 

Κλάδος Δ.Ε. Μουσικής θέση μία (1). 

Κλάδος Δ.Ε. Τεχνικός θέσεις επτά (7). 

Από τις παραπάνω θέσεις ορίζονται: 
α. Τρεις (3) θέσεις ραπτριών. 


β. Δύο (2) θέσεις Μηχανολογίας - Υδραυλικών (για εργασίες) 
συντήρησης κτιρίου και μηχανολογικών εγκαταστάσεων. 

γ. Δύο (2) θέσεις οδηγού αυτοκινήτων. 

Κλάδος Δ.Ε. Μαγείρων θέσεις δύο (2). 

Δ’ Κατηγορία Υ.Ε. 

Κλάδος ΥΕ Βοηθητικού Προσωπικού θέσεις πέντε (5). 

(Κλητήρες, θυρωροί, νυκτοφύλακες, ιματιοφύλακες). 

Κλάδος ΥΕ Προσωπικού καθαριότητας θέσεις δεκαοκτώ (18). 

Κλάδος ΥΕ Βοηθητικού προσωπικού μαγειρείου θέσεις δεκα¬ 
πέντε (15) (για εργασίες βοηθού μάγειρα, πλύντου μαγειρικών 
σκευών, τραπεζοκόμων και λοιπών εργασιών μαγειρείου). 

Κλάδος ΥΕ Εργατών θέση μία (1). 

Κλάδος ΥΕ Βοηθητικού Υγειονομικού προσωπικού θέσεις εί¬ 
κοσι μία (21). 

Από τις παραπάνω θέσεις ορίζονται, για εργασίες φροντίδας 
ασθενών ένδεκα (11) θέσεις και για εργασίες μεταφοράς ασθενών 
θέσεις δέκα (10). 

Έξι (6) θέσεις του προσωπικού για εργασίες φροντίδας ασθε¬ 
νών πληρούνται μόνο εφόσον είναι αδύνατη η πλήρωση έξι (6) θέ¬ 
σεων του κλάδου ΔΕ Βοηθών Νοσοκόμων. 

2. Προσωπικό με σχέδη Ιδιωτικού δικαίου. 

Επτά (7) θέσεις τεχνιτών - εκπαιδευτών: 

Οι ειδικότητες για τις θέσεις αυτές καθορίζονται κάθε φορά 
από το Διοικητικό Συμβούλιο ανάλογα με τις λειτουργικές δυνα¬ 
τότητες των περιθαλπομένων εκείνων που κρίνονται ικανοί για 
επαγγελματική κατάρτιση. 

Άρθρο 15 

Προσόντα διορισμού για κάθε θέση 

Προσόντα διορισμού ορίζονται τα προβλεπόμενα στο Ν.Δ. 
194/3.5.88 ΦΕΚ 84Α, όπως αυτό ισχύει κάθε φορά. 

Ειδικότερα για τον κλάδο ΔΕ Βοηθών Νοσοκόμων πτυχίο 
επαγγελματικού Λυκείου ή πτυχίο αναγνωρισμένης μέσης τεχνι¬ 
κής επαγγελματικής νοσηλευτικής σχολής, αρμοδιότητας του 
Υπουργείου Υγείας, Πρόνοιας και Κοινωνικών Ασφαλίσεων ή 
πτυχίο των πρώην σχολών βοηθών νοσοκόμων μονοετούς φοίτη¬ 
σης. 

Επίσης για τις θέσεις των τεχνιτών - εκπαιδευτών με σχέση ερ¬ 
γασίας Ιδιωτικού δικαίου πτυχίο αντίστοιχης ειδικότητας ανα¬ 
γνωρισμένης τεχνικής ή επαγγελματικής σχολής ή σχολείου μέ¬ 
σης εκπαίδευσης, ή Σχολής μαθητείας του Ο.Α.Ε.Δ. 

Σε περίπτωση μη κάλυψης των θέσεων με υποψήφιους με το 
παραπάνω προσόν, πτυχίο αναγνωρισμένης κατώτερης σχολής 
αντίστοιχης ειδικότητας ή Σχολής μαθητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με πτυ- 
,χίο αναγνωρισμένης σχολής ή Σχολής μαθητείας Ο.Α.Ε.Δ. απο¬ 
λυτήριο Δημοτικού Σχολείου και εμπειρία τριών ετών που να 
αποδείχνεται από βιβλιάρια κύριας ασφάλισης ή άλλο στοιχείο 
Ελληνικής ή ξένης Αρχής και άδεια άσκησης επαγγέλματος για 
όσες ειδικότητες χορηγείται από την αρμόδια Αρχή. 

Άρθρο 16 
Προϊστάμενοι 

Των υπηρεσιών του ιδρύματος προΐσταται υπάλληλος του 
Κλάδου ΠΕ Διοικητικού - Οικονομικού. 

Του Τμήματος Διοικητικού, υπάλληλος του Κλάδου ΠΕ Διοι¬ 
κητικού - Οικονομικού ή του Κλάδου ΤΕ Δ/κού - Λογιστικού ή 
ΔΕ Διοικητικού - Λογιστικού. 

Του Τμήματος χρονίως Πασχόντων, υπάλληλος του Κλάδου 
ΠΕ Ιατρών ειδικοτήτων. 

Του Τμήματος Φυσικής αποκατάστασης και επαγγελματικής 
εκπαίδευσης υπάλληλος του Κλάδου ΠΕ Ψυχολόγων ή ΤΕ Κοι- 

νωνικής Εργασίας ή ΤΕ Φυσικοθεραπείας ή ΤΕ Εργοθερα¬ 
πείας. 

Άρθρο 17 

Εσωτερικός Κανονισμός 

- Καταργούμενες διατάξεις 

Όλα τα λεπτομερέστερα θέματα που ανάγονται στην κανονική 
και εύρυθμη λειτουργία του Ιδρύματος ως και τα καθήκοντα των 
εργαζομένων στο Ίδρυμα ρυθμίζονται με εσωτερικό κανονισμό 
λειτουργίας που εγκρίνεται από το Διοικητικό Συμβούλιο. 

Από της ισχύος του παρόντος καταργούνται τα άρθρα 2, 3, 4, 
5,6, 7, 8,9,10,11,12,13 και 14 του Π.Δ. 107/5.4.84 ΦΕΚ 
38. 

Στον Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 13 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ V ΗΛ. ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ & ΚΟΙΝ, ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 
-♦- 

Α ΠΟΦΑΣΕΙ Σ (3) 

Καθορισμός από τις τράπεζες του τρόπου εξόφλησης ορισμένων 
κατηγοριών μεσομακροπρόθεσμων δανείων για τα οποία μέ¬ 
χρι τώρα προβλέπεται εξόφληση υποχρεωτικά με ίσες τοκο¬ 
χρεωλυτικές δόσεις. 

ΤΡΑΠΕΖΑ ΤΗΣ ΕΛΛΑΔΟΣ 

(Συνεδρίαση 399/30.8.88, θέμα 49) 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕ¬ 
ΜΑΤΩΝ, 

Αφού έλαβε υπόψη: 

α) την ΠΔ/ΤΕ 776/22.5.86, που με ορισμένες προϋποθέσεις, 
παρέχει στις τράπεζες την ευχέρεια να καθορίζουν τη διάρκεια και 
τον τρόπο εξόφλησης δανείων προς επιχειρήσεις και επαγγελμα- 
τίες για πάγιες εγκαταστάσεις, 

β) ότι η παραπάνω ευχέρεια δεν έχει επεκταθεί σε ορισμένες 
κατηγορίες μεσομακροπρόθεσμων δανείων των οποίων το επιτό¬ 
κιο είχε αρχικά συνδεθεί με αυτό των δανείων προς τη βιομηχα¬ 
νία για πάγιες εγκαταστάσεις, ενώ τώρα με βάση τη| απόφ. 
ΕΝΠΘ 387/4/22.3.88 καθορίζεται ελεύθερα με ελάχιστο 16% 
ετησίως, 

γ) τη σκοπιμότητα να επεκταθούν ως προς τον τρόπο εξόφλη¬ 
σης οι ρυθμίσεις της ΠΔ/ΤΕ 776/86 και στις παραπάνω κατη¬ 
γορίες δανείων, 

δ) σχετικά αιτήματα τραπεζών, αποφάσισε τα εξής. 
Επιτρέπεται στα πιστωτικά ιδρύματα να καθορίζουν κατά την 
κρίση τους τον τρόπο αποπληρωμής του κεφαλαίου και εξόφλη¬ 
σης των οφειλομένων τόκων των ειδικών κατηγοριών μεσομα- 
κροπροθέσμων δανείων για τα οποία μετά την απόφ. ΕΝΠΘ 
387/4/22.3.88 ισχύει διαπραγματεύσιμο επιτόκιο με ελάχιστο 
όριο 16% ετησίως. 

Για τη διάρκεια και την περίοδο χάριτος των δανείων αυτών 
εξακολουθούν να έχουν εφαρμογή οι ισχύουσες διατάξεις. 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ 
ΤΑ ΜΕΛΗ 
Ο ΓΡΑΜΜΑΤΕΑΣ 

Ακριβές αντίγραφο 
Αθήνα, 18 Οκτωβρίου 1988 

Ο Γραμματέας 
Π. ΚΤΡΙΑΚΟΠΟΥΛΟΣ 

-♦- 

Δ ΙΟΡΘΩΣΕΙΣ ΣΦΑΛΜΑΤΩ Ν 

(4) 

Στο Π.Δ/γμα 382/16.8.88 «Οργανισμός Ταμείου Επικουρι¬ 
κής Ασφάλισης Προσωπικού Οργανισμών Κοινωνικής Ασφάλι¬ 
σης (ΤΕΑΠΟΚΑ)», που δημοσιεύθηκε στο ΦΕΚ 180/Α/ 
25.8.88 επιφέρονται οι παρακάτω διορθώσεις σφαλμάτων. 

α) Στο άρθρο 2, μετά τη φράση «Άρθρο 2» τίθεται η φράση 
«Αρμοδιότητες Δ/νσης». 

β) Στο άρθρο 2, περίπτωση δ, στην 3η σειρά στο τέλος της δ' 
περίπτωσης μετά τη λέξη «παρακολούθηση» τίθεται η λέξη «εντύ¬ 
πων». 


( 5 ) 

Στο Π.Δ/γμα 384/16.8.88 «Οργανισμός Ταμείου Επικουρι¬ 
κής Ασφάλισης ασφαλιστών και Προσωπικού Ασφαλιστικών Επι¬ 
χειρήσεων» που δημοσιεύθηκε στο ΦΕΚ 180/Α/25.8.88 επιφέ- 
ρονται οι παρακάτω διορθώσεις σφαλμάτων. 

α) στο άρθρο 2, παράγρ. 4, στην τρίτη σειρά πριν το τέλος της 
παραγράφου, αντί του εσφαλμένου «... εξελίξεις στον τομέα της 
μηχανογράφησης», τίθεται το σωστό «...εξελίξεις στον τομέα της 
μηχανοργάνωσης». 

β) Στο άρθρο 7 αντί του εσφαλμένου «... το Π.Δ/γμα 174/84 
(ΦΕΚ 57/Α/87)...», τίθεται το σωστό«... το Π.Δ/γμα 174/84 
(ΦΕΚ 57/Α/84)...». 


( 6 ) 

Στο Π.Δ/γμα 386/16.8.88 «Τροποποίηση του Κανονισμού 
Κατάστασης Διοικητικού Προσωπικού Οργανισμού Γεωργικών 
Ασφαλίσεων (ΟΓΑ)», που δημοσιεύθηκε στο ΦΕΚ 181/Α/ 
25.8.88 επιφέρεται η παρακάτω διόρθωση σφάλματος. 

Στο άρθρο 13 παρ. 1 σειρά 3η αντί του εσφαλμένου «... προσω¬ 
πικό Ε' κατηγορίας ...» τίθεται το σωστό «... προσωπικό Β κατη¬ 
γορίας...». 

' ( 7 ) 

Στο Π.Δ/γμα 388/16.8.88 «Οργανισμός του Ταμείου Επι¬ 
κουρικής Ασφάλισης Υπαλλήλων Εμπορικών Καταστημάτων», 
που δημοσιεύθηκε στο ΦΕΚ 182/Α/25.8.88 επιφέρονται οι πα¬ 
ρακάτω διορθώσεις σφαλμάτων. 

α) Στο άρθρο 2 παρ. 1 και 2 εδάφιο πέμπτο αντί του εσφαλμέ¬ 
νου «3» τίθεται το σωστό «ε». 

β) Στο άρθρο 2 παρ. 3 εδάφιο ζ αντί του εσφαλμένου «... και τα 
δικαιολογητικά πληρωμών...» τίθεται το σωστό «... και τα δι- 
καιολογητικά πληρωμών...». 

γ) Στο άρθρο 2 παρ. 4 εδαφ. α', σειρά 4η αντί του εσφαλμένου 
«...που αφορούν τη σύνθση...» τίθεται το σωστό «...που αφορούν 
τη σύνθεση...». 

δ) Στο άρθρο 4 στη 2η σειρά αντί του εσφαλμένου «...είκοσι μια 
(21) θέσεις ως εξής...» τίθεται το σωστό «...είκοσι μία (21) νέες 
θέσεις ως εξής...». 

ε) Στο άρθρο 7 παρ. 2 αντί του του εσφαλμένου «Στα τμήματα 
και Γραφεία προστανται...» τίθεται το σωστό «Στα τμήματα και 
Γραφεία προΐστανται...». 

στ) Στο άρθρο 8 εδάφιο β αντί του εσφαλμένου «...ΔΕ Διοικη¬ 
τικό - Οικονομικό ...», τίθεται το σωστό «...ΔΕ Διοικητικό - Λο- 

γιστικό. 

ζ) Επίσης στο άρθρο 6 στη δεύτερη σειρά πριν το τέλος στον 
Κλάδο ΤΕ Προσ/κού Καθαριότητας το 2 στη στήλη της περιφε¬ 
ρειακής Υπηρεσίας τίθεται στη στήλη του συνόλου. 


( 8 ) 

Στο Π.Δ/γμα 390/16.8.88 «Οργανισμός Ταμείου Ασφαλί- 
σεως Προσωπικού θεραπευτηρίου «Ο ΕΥΑΓΓΕΛΙΣΜΟΣ ΑΘΗ¬ 
ΝΩΝ», που δημοσιεύθηκε στο ΦΕΚ 182/Α/25.8.88 επιφέρεται 
η παρακάτω διόρθωσης σφάλματος. 

Στην παρ. 2 αντί του εσφαλμένου «προφανώς...» τίθεται το σω¬ 
στό «προσωρινώς...». 


( 9 ) 

Στο Π.Δ/γμα 419/17.8.88 «Οργανισμός του Ταμείου Πρό¬ 
νοιας Προσωπικού Οργανισμού Σιδηροδρόμων Ελλάδος 
(Ο.Σ.Ε.)», που δημοσιεύθηκε στο ΦΕΚ 195/Α/30.8.88 επιφέ- 
ρονται οι παρακάτω διορθώσεις σφαλμάτων. 

α) Στο άρθρο 3 στην Κατηγορία ΠΕ αντί του εσφαλμένου «Κα¬ 
τηγορία ΠΕ Διοικητικός-Οικονομικός» τίθεται το σωστό «Κλά¬ 
δος ΠΕ Διοικητικός-Οικονομικός». 

β) Στο άρθρο 7 στην 4η σειρά αντί του εσφαλμένου «...Φ269/ 
10/85 κοινής Υπουργικής απόφασης...» τίθεται το σωστό 
«...Φ269/110/85 κοινής Υπουργικής απόφασης...». 


( 10 ) 

Στο Π.Δ/γμα 420/17.8.88 «Οργανισμός του Ταμείου Επι¬ 
κουρικής Ασφαλισεως Εκπαιδευτικών Ιδιωτικής Γενικής Εκπαί¬ 
δευσης», που δημοσιεύθηκε στο ΦΕΚ 195/Α/30.8.88 επιφέρο- 
νται οι παρακάτω διορθώσεις σφαλμάτων. 

α) Στο άρθρο 2 στην τρίτη σειρά αντί του εσφαλμένου «...Υπο¬ 
θέσεων ως εξής:» τίθεται το σωστό «...Υποθέσεων ως ακολού¬ 
θως:». , . . . 

β) Στο ίδιο άρθρο στην 4η παραγραφο αντί του εσφαλμένου «4. 
Μέριμνα για την κανομική...» τίθεται το σωστό «4. Μέριμνα για 
την κανονική...». 

γ) Στο άρθρο 5 στην 2η σειρά από το τέλος πριν από τη φράση 
«Στα τμήματα προΐστανται...» τίθεται ο αριθμός «2». 


(Π) 

Στο Π.Δ/γμα 426/17.8.88 «Οργανισμός του Ταμείου Επι¬ 
κουρικής Ασφάλισης Προσωπικού Αεροπορικών Επιχειρήσεων», 
που δημοσιεύθηκε στο ΦΕΚ 197/Α/30.8.88 επιφέρονται οι πα¬ 
ρακάτω διορθώσεις σφαλμάτων. 

α) Στην 2η παράγραφφο του άρθρου 2, εδαφ. γ αντί του 
εσφαλμένου «Μέριμνα για τη φύλαξη και τον καθορισμό των χώ¬ 
ρων...» τίθεται το σωστό «Μέριμνα για τη φύλαξη και τον καθαρι¬ 
σμό των χώρων...». 

β) Στην 3η παράγραφο στη 2η σειρά του άρθρου 2 αντί του 
εσφαλμένου «Ειδικότα» τίθεται η σωστή λέξη «Ειδικότερα», και 
γ) Μετά το άρθρο 3 γράφεται το σωστό «Άρθρο 4» αντί του 
εσφαλμένου «Άρθρο 8». 

(Από το Υπουργείο Υγείας, 
Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





